**ΠΡΑΚΤΙΚΟ ΤΗΣ ΓΕΝΙΚΗΣ ΣΥΝΕΛΕΥΣΗΣ ΤΗΣ 29-04-2015**

Την 29-04-2015 και ώρα 18:00 πραγματοποιήθηκε η Εκλογοαπολογιστική Συνέλευση του Συλλόγου Γονέων και Κηδεμόνων μαθητών του 52ου Δημοτικού Σχολείου Πατρών. Μετά τη διαπίστωση απαρτίας ακολούθησε η ανάγνωση από τον Πρόεδρο του Συλλόγου, του Διοικητικού και Οικονομικού Απολογισμού του απερχόμενου Δ.Σ., αναγνώσθηκε η Έκθεση της Ελεγκτικής Επιτροπής για την Οικονομική Διαχείριση και ενημερώθηκαν οι γονείς για τις ενέργειες που πραγματοποίησε το Δ.Σ. κατά τη διάρκεια της θητείας του. **Ακολούθησε η ομόφωνη έγκριση από τα μέλη της Συνέλευσης του Διοικητικού και Οικονομικού Απολογισμού του απερχόμενου Δ.Σ. και της Έκθεσης της Ελεγκτικής Επιτροπής.**

Εν συνεχεία και μετά από ψηφοφορία εκλέχθηκαν ως μέλη της Εφορευτικής Επιτροπής που θα μεριμνήσει για τις εκλογές ανάδειξης νέου Διοικητικού Συμβουλίου και Ελεγκτικής Επιτροπής, ο κ. Ν. Δεπούντης, η κ. Ο. Καπογιαννοπούλου και η κ. Μ. Αβραμοπούλου. **Οι Εκλογές του Συλλόγου με ομόφωνη Απόφαση των μελών της Συνέλευσης αποφασίστηκε να πραγματοποιηθούν τη Δευτέρα 15/06/2015.**

Στη συνέχεια συζητήθηκαν τα θέματα της πραγματοποίησης εκδρομής την Κυριακή 17 Μαΐου στο Μεταλλευτικό πάρκο Φωκίδας-Χάνι Γραβιάς-Γαλαξίδι και της διοργάνωσης γιορτής στο τέλος της σχολικής χρονιάς. Από την Συζήτηση που ακολούθησε αποφασίστηκε η εκδρομή να πραγματοποιηθεί εφόσον υπάρξει επαρκής συμμετοχή και **η γιορτή να πραγματοποιηθεί την Παρασκευή 12 Ιουνίου 2015**.

Τέλος η Γενική Συνέλευση εξουσιοδότησε το απερχόμενο Δ.Σ. να αναλάβει τη διοργάνωση της γιορτής και να πραγματοποιήσει όποιες δαπάνες απαιτηθούν γι' αυτόν τον σκοπό καθώς και για έκτακτες δαπάνες που πιθανόν προκύψουν μέχρι την ημέρα των εκλογών.

**Τα μέλη του Δ.Σ.**